Document ID: 32004R1515

ΚΑΝΟΝΙΣΜΌΣ (ΕΚ) αριθ. 1515/2004 ΤΗΣ ΕΠΙΤΡΟΠΉΣ
της 26ης Αυγούστου 2004
για την τροποποίηση του κανονισμού (ΕΚ) αριθ. 2295/2003 περί καθορισμού των λεπτομερειών εφαρμογής του κανονισμού (ΕΟΚ) αριθ. 1907/90 του Συμβουλίου σχετικά με ορισμένες προδιαγραφές εμπορίας για τα αυγά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1907/90 του Συμβουλίου, της 26ης Ιουνίου 1990, σχετικά με ορισμένες προδιαγραφές εμπορίας για τα αυγά (1), και ιδίως το άρθρο 5 παράγραφος 3, το άρθρο 7 παράγραφος 1 στοιχείο δ), το άρθρο 10 παράγραφος 3, το άρθρο 20 παράγραφος 1, και το άρθρο 22 παράγραφος 2,
Εκτιμώντας τα ακόλουθα:
(1)
Η πείρα που αποκτήθηκε κατά την εφαρμογή του κανονισμού (ΕΚ) αριθ. 2295/2003 της Επιτροπής (2), απέδειξε ότι πρέπει να γίνουν διευκρινήσεις σε ορισμένες διατάξεις του εν λόγω κανονισμού.
(2)
Τα κέντρα συλλογής ασκούν δραστηριότητα που τους επιτρέπει να συγκεντρώνουν τα αυγά στις μονάδες παραγωγής και να τα παραδίδουν σε αυτές, ή στα κέντρα συσκευασίας ή σε άλλες επιχειρήσεις, μεταξύ των οποίων οι γεωργικές βιομηχανίες και οι βιομηχανίες που δεν παράγουν προϊόντα διατροφής. Πρέπει να διευκρινιστεί σε ποιες επιχειρήσεις μπορούν να γίνουν αυτές οι παραδόσεις.
(3)
Η εγγύηση της ποιότητας των αυγών εξαρτάται εν μέρει από τις προθεσμίες συλλογής των αυγών και παράδοσής τους στα κέντρα συσκευασίας. Η χρήση από τους οικονομικούς φορείς διαφόρων τρόπων συλλογής και παράδοσης των αυγών δεν πρέπει να καταλήξει σε προνομιακή μεταχείριση ενός τρόπου οργάνωσης σε σχέση με έναν άλλο. Πρέπει συνεπώς να διευκρινιστούν οι προθεσμίες που εφαρμόζονται στις διάφορες υποθετικές περιπτώσεις εφαρμογής.
(4)
Η κοινοτική νομοθεσία διακρίνει τους οικονομικούς φορείς συναρτήσει των όρων με τους οποίους υπεισέρχονται στην επεξεργασία των προϊόντων ζωικής προέλευσης και δεν υπάγει σε έγκριση τις επιχειρήσεις που διασφαλίζουν μόνο δραστηριότητες μεταφοράς ή αποθεματοποίησης που δεν απαιτούν ρύθμιση της θερμοκρασίας. Πρέπει συνεπώς να υπαχθούν μόνο στην καταχώριση τα κέντρα συλλογής που υπεισέρχονται μόνο για να διασφαλίσουν την μεταφορά των αυγών μεταξύ του τόπου παραγωγής και της επιχειρήσεως που διενεργεί την επεξεργασία των αυγών, να διευκρινιστούν οι λεπτομέρειες εγκρίσεως και να προβλεφθούν ξεχωριστές διατυπώσεις για την καταχώριση αυτής της κατηγορίας των κέντρων συσκευασίας.
(5)
Λόγω της φυσιολογικής απώλειας ύδατος και βάρους των αυγών μεταξύ της ημερομηνίας ωοτοκίας και της ημερομηνίας διαθέσεώς τους στον τελικό καταναλωτή, πρέπει να διευκρινιστεί ότι το συνολικό καθαρό βάρος που αναγράφεται στη συσκευασία των αυγών πρέπει τουλάχιστον να αντιστοιχεί στο συνολικό καθαρό βάρος των αυγών κατά την πώλησή τους στον τελικό καταναλωτή.
(6)
Η παράδοση στη βιομηχανία «αυγών κατηγορίας A» μπορεί να γίνει χωρίς να έχουν ταξινομηθεί κατά κατηγορία βάρους. Πρέπει συνεπώς να απαιτηθεί να τίθεται στους περιέκτες που παραδίδονται στις σχετικές επιχειρήσεις η διακριτική ένδειξη «αυγά κατηγορίας A».
(7)
Η σήμανση των αυγών και οι συσκευασίες που προβλέπονται στα άρθρα 7 και 10 του κανονισμού (ΕΟΚ) αριθ. 1907/90 μπορούν να γίνονται σε διαφορετικές ημερομηνίες. Πρέπει να προσδιοριστούν οι ημερομηνίες αυτές.
(8)
Προκειμένου να αποφευχθούν νοθείες στη χρησιμοποίηση των συμβάσεων αποκλειστικότητας που αναφέρονται στο άρθρο 8 παράγραφος 5 του κανονισμού (ΕΚ) αριθ. 2295/2003, πρέπει να αφεθεί στα κράτη μέλη η ελευθερία να καθορίσουν μια ελάχιστη διάρκεια για τις συμβάσεις αυτές, ανώτερη από ένα μήνα.
(9)
Προκειμένου να διασφαλιστεί η καλή ιχνηλασιμότητα των προϊόντων σε περίπτωση μεταφοράς των αυγών από ένα κέντρο συσκευασίας σε ένα άλλο, πρέπει να απαιτηθεί το πρώτο κέντρο συσκευασίας να σφραγίζει τα αυγά πριν από την παράδοσή τους στο δεύτερο κέντρο συσκευασίας.
(10)
Οι διατάξεις που αφορούν την ταξινόμηση, τη συσκευασία και την παράδοση σε ένα άλλο κέντρο συσκευασίας που προβλέπονται στο άρθρο 12 παράγραφος 3 του κανονισμού (ΕΚ) αριθ. 2295/2003, δημιουργούν κάποια σύγχυση και γίνεται διπλή χρήση με τις διατάξεις του άρθρου 2 του εν λόγω κανονισμού. Πρέπει λοιπόν να απαλείψουμε τις εν λόγω διατάξεις.
(11)
Για να είναι δυνατόν να διενεργηθεί η σήμανση των αυγών με ταυτόσημους όρους ανεξαρτήτως του τρόπου εκτροφής, πρέπει να επιτραπεί, σε όλες τις περιπτώσεις, η χρήση των κωδικών που εμφαίνονται στο σημείο 2.1 του παραρτήματος της οδηγίας 2002/4/ΕΚ της Επιτροπής, της 30ής Ιανουαρίου 2002, περί της εγγραφής σε μητρώα των μονάδων στις οποίες διατηρούνται όρνιθες ωοπαραγωγής που καλύπτονται από την οδηγία 1999/74/ΕΚ του Συμβουλίου (3).
(12)
Για να ενημερωθεί ο καταναλωτής, στην περίπτωση πωλήσεων χύμα, για τη σημασία του διακριτικού αριθμού του παραγωγού και τους χρησιμοποιούμενους κωδικούς, είναι απαραίτητο να καταστεί υποχρεωτική η αναγραφή τους στις μεγάλες συσκευασίες και στις άλλες συσκευασίες όπως παραδείγματος χάρη τις πλαστικές, ή σε ένα ξεχωριστό σημείωμα.
(13)
Για να ενημερωθεί ο καταναλωτής, στην περίπτωση πωλήσεων αυγών με τις ονομασίες «πλυμένα αυγά» ή «αυγά διατηρημένα με απλή ψύξη», πρέπει να σημαίνονται τα αυγά αυτά με τρόπο που θα επιτρέπει να τα διακρίνουμε από τα αυγά που διατίθενται στο εμπόριο με την ονομασία «αυγά κατηγορίας Α», απαιτώντας συγχρόνως όπως τα αυγά σημαίνονται με τις άλλες ενδείξεις που προβλέπονται για τα αυγά της κατηγορίας Α.
(14)
Η απουσία σήμανσης των αυγών που προορίζονται για τη βιομηχανία θα μπορούσε να προκαλέσει νοθείες που θα συνεπάγονται τη διάθεση στην αγορά παρτίδων αυγών που προορίζονται για την πώληση στο λιανικό εμπόριο αυγών κατά παράβαση της κοινοτικής νομοθεσίας. Πρέπει να προβλεφθούν περιοριστικά μέτρα στις παρεκκλίσεις που προβλέπονται για τις παραδόσεις αυτές.
(15)
Λαμβάνοντας υπόψη τις διεθνείς δεσμεύσεις της Επιτροπής, τα αυγά της κατηγορίας Β που εισάγονται από τρίτες χώρες απαλλάσσονται της σημάνσεως. Ωστόσο, λαμβάνοντας υπόψη τους ενδογενείς κινδύνους νοθειών του εμπορίου αυτού στην εσωτερική αγορά, πρέπει να προβλεφθούν μέτρα εποπτείας που θα επιτρέπουν να διασφαλιστεί ο τελικός προορισμός των προϊόντων.
(16)
(16)Η κοινοτική νομοθεσία έχει προβλέψει για την εισαγωγή αυγών από τρίτες χώρες, σύμφωνα με το άρθρο 11 του κανονισμού (ΕΟΚ) αριθ. 2092/91 του Συμβουλίου, της 24ης Ιουνίου 1991, περί του βιολογικού τρόπου παραγωγής γεωργικών προϊόντων και των σχετικών ενδείξεων στα γεωργικά προϊόντα και στα είδη διατροφής (4), την αναγνώριση προδιαγραφών που εφαρμόζονται από ορισμένες από αυτές τις τρίτες χώρες. Πρέπει συνεπώς να προβλεφθεί ότι η σήμανση των αυγών μπορεί να γίνεται απευθείας στη σχετική χώρα καταγωγής με τους ίδιους όρους όπως με αυτούς που προβλέπονται σε κοινοτικό επίπεδο.
(17)
Για τον εξορθολογισμό της παρουσιάσεως των μέτρων των σχετικών με την καταχώριση των απαιτουμένων πληροφοριών εκ μέρους των διαφόρων κατηγοριών οικονομικών φορέων, πρέπει να ομαδοποιηθούν οι υποχρεώσεις που προβλέπονται στα άρθρα 25, 26 και 27 του κανονισμού (ΕΚ) αριθ. 2295/2003, ανά κατηγορία φορέων και ανά τύπο υποχρέωσης.
(18)
Το άρθρο 6 παράγραφος 4 του κανονισμού (ΕΟΚ) αριθ. 1907/90, προβλέπει ότι ορισμένα κέντρα συσκευασίας μπορούν να εγκριθούν για το πλύσιμο των αυγών. Η ανακοίνωση του καταλόγου των κέντρων συσκευασίας πρέπει συνεπώς να περιλαμβάνει αυτή την ειδική συμπληρωματική πληροφόρηση.
(19)
Από ορισμένες παρεκκλίσεις όσον αφορά τις ελάχιστες απαιτήσεις που εφαρμόζονται στις εγκαταστάσεις εκτροφής, επωφελούνται εγκαταστάσεις εκτροφής έως ορισμένες ημερομηνίες που καθορίζονται στο άρθρο 4 της οδηγίας 1999/74/ΕΚ του Συμβουλίου, της 19ης Ιουλίου 1999, περί των στοιχειωδών απαιτήσεων για την προστασία των ωοπαραγωγών ορνίθων (5). Οι παρεκκλίσεις αυτές δεν δύνανται ωστόσο να αφορούν τις υποχρεώσεις που προβλέπονται από την κοινοτική νομοθεσία που εφαρμοζόταν προηγουμένως, ειδικότερα όσον αφορά τις ελάχιστες απαιτήσεις που εμφαίνονται στο παράρτημα ΙΙ στοιχεία γ) και δ) του κανονισμού (ΕΟΚ) αριθ. 1274/91 της Επιτροπής, της 15ης Μαΐου 1991 περί λεπτομερών κανόνων για την εφαρμογή του κανονισμού (ΕΟΚ) αριθ. 1907/90 σχετικά με ορισμένες προδιαγραφές εμπορίας για τα αυγά (6), πριν από την τροποποίησή του που έγινε από τον κανονισμό (ΕΚ) αριθ. 1651/2001 της Επιτροπής (7).
(20)
Για γλωσσικούς λόγους, πρέπει να προστεθούν ορισμένα ελληνικά συνώνυμα ισοδύναμα προς τις ενδείξεις που χρησιμοποιούνται για την ένδειξη των τρόπων εκτροφής των ωοτόκων ορνίθων που αναφέρονται στη στήλη 2 του παραρτήματος II.
(21)
Πρέπει συνεπώς να τροποποιηθεί ο κανονισμός (ΕΚ) αριθ. 2295/2003.
(22)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 2295/2003 τροποποιείται ως εξής:
1)
Στο άρθρο 1, η παράγραφος 3 αντικαθίσταται από το ακόλουθο κείμενο:
«3. Κάθε κέντρο συλλογής παραδίδει τα αυγά σε επιχειρήσεις εκτός των κέντρων συσκευασίας, που αναφέρονται στο άρθρο 4 παράγραφος 1 στοιχείο α) του κανονισμού (ΕΟΚ) αριθ. 1907/90, το αργότερο την πρώτη εργάσιμη ημέρα μετά από την παραλαβή τους.»
2)
Στο άρθρο 2, η παράγραφος 1 αντικαθίσταται από το ακόλουθο κείμενο:
«1. Το κέντρο συσκευασίας ταξινομεί και μαρκάρει τα αυγά το αργότερο τη δεύτερη εργάσιμη ημέρα μετά από την παραλαβή τους. Έχει στη διάθεσή του μια συμπληρωματική εργάσιμη ημέρα για τη συσκευασία τους και το μαρκάρισμα των συσκευασιών.
Το πρώτο εδάφιο εφαρμόζεται όταν τα αυγά που παραλαμβάνονται από τους παραγωγούς, μετά το μαρκάρισμά τους σύμφωνα με το άρθρο 8 παράγραφος 6, παραδίδονται σε ένα δεύτερο κέντρο συσκευασίας για ταξινόμηση κατά ποιότητα και κατά βάρος, συσκευασία και μαρκάρισμα των συσκευασιών. Στην περίπτωση αυτή, η παράδοση στο δεύτερο κέντρο συσκευασίας λαμβάνει χώρα το αργότερο την εργάσιμη ημέρα μετά από την παραλαβή τους από το πρώτο. Η ταξινόμηση των αυγών διενεργείται το αργότερο την εργάσιμη ημέρα μετά από την παραλαβή τους από το δεύτερο κέντρο συσκευασίας. Το δεύτερο κέντρο συσκευασίας διαθέτει μια συμπληρωματική εργάσιμη ημέρα για τη συσκευασία των αυγών και το μαρκάρισμα των συσκευασιών.
Όταν το πρώτο κέντρο συσκευασίας παραδίδει τα αυγά στο δεύτερο κέντρο συσκευασίας αφού έχει διενεργήσει το μαρκάρισμα και την ταξινόμηση κατά ποιότητα και κατά βάρος, η συσκευασία των αυγών και το μαρκάρισμα των συσκευασιών διενεργούνται εντός προθεσμίας μιας εργάσιμης ημέρας μετά από την παραλαβή τους από το δεύτερο κέντρο.
Το άρθρο 1 παράγραφος 4, εφαρμόζεται στις παραδόσεις που αναφέρονται στο δεύτερο και στο τρίτο εδάφιο. Στην περίπτωση που αναφέρεται το τρίτο εδάφιο κάθε κιβώτιο φέρει επιπλέον την ένδειξη της κατηγορίας του βάρους και της ποιότητας των αυγών.»
3)
Στο άρθρο 3, η παράγραφος 1 αντικαθίσταται από το ακόλουθο κείμενο:
«1. Εγκρίνονται ως κέντρα συσκευασίας που αναφέρονται στο άρθρο 5 του κανονισμού (ΕΟΚ) αριθ. 1907/90 ή καταχωρίζονται ως κέντρα συσκευασίας μόνο οι επιχειρήσεις και οι παραγωγοί που ανταποκρίνονται στους όρους των παραγράφων 2, 3 και 4 του παρόντος άρθρου.»
4)
Το άρθρο 4 τροποποιείται ως εξής:
α)
η παράγραφος 1 αντικαθίσταται από το ακόλουθο κείμενο:
«1. Κάθε αίτηση εγκρίσεως ενός κέντρου συσκευασίας ή καταχωρίσεως ενός κέντρου συλλογής πρέπει να απευθύνεται στην αρμόδια υπηρεσία του κράτους μέλους στο έδαφος του οποίου βρίσκονται οι χώροι του κέντρου συλλογής ή του κέντρου συσκευασίας.»
β)
στην παράγραφο 2, η εισαγωγική φράση αντικαθίσταται από το ακόλουθο κείμενο:
«Η αρμόδια υπηρεσία χορηγεί στο κέντρο συσκευασίας ένα διακριτικό αριθμό του οποίου ο αρχικός κωδικός είναι ο ακόλουθος:»
γ)
προστίθεται η ακόλουθη παράγραφος 4:
«4. Η αρμόδια υπηρεσία καταχωρίζει ξεχωριστά τις επιχειρήσεις που υπεισέρχονται μόνο με την ιδιότητα του κέντρου συσκευασίας, σύμφωνα με το άρθρο 4 παράγραφος 2 του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τρόφιμα ζωικής προέλευσης (8).
5)
Το άρθρο 7 τροποποιείται ως εξής:
α)
η παράγραφος 3 αντικαθίσταται από το ακόλουθο κείμενο:
«3. Όταν συσκευάζονται στην ίδια συσκευασία αυγά διαφορετικών μεγεθών “κατηγορίας A” ή “πλυμένα αυγά”, σύμφωνα με το άρθρο 13 παράγραφος 3 του κανονισμού (ΕΟΚ) αριθ. 1907/90, αναγράφεται το συνολικό βάρος των αυγών σε γραμμάρια και η ένδειξη “Αυγά διαφόρων μεγεθών” με τη βοήθεια αντιστοίχων όρων.
Το συνολικό καθαρό βάρος των αυγών που αναφέρεται στο πρώτο εδάφιο πρέπει να λαμβάνει υπόψη του τη φυσιολογική απώλεια βάρους των αυγών κατά την αποθεματοποίηση και να αντιστοιχεί τουλάχιστον προς το συνολικό καθαρό βάρος των αυγών κατά την πώληση στον τελικό καταναλωτή.»
β)
η παράγραφος 4 αντικαθίσταται από το ακόλουθο κείμενο:
«4. Όταν τα αυγά της κατηγορίας A παραδίδονται, με την ονομασία αυτή, σε εγκεκριμένες επιχειρήσεις της βιομηχανίας τροφίμων σύμφωνα με την οδηγία 89/437/ΕΟΚ, η ταξινόμηση κατά κατηγορία βάρους δεν είναι υποχρεωτική και η παράδοση γίνεται με τις προϋποθέσεις που ορίζονται στο άρθρο 1 παράγραφος 4, με αναγραφή επί του κιβωτίου της συμπληρωματικής ενδείξεως “Αυγά κατηγορίας Α”.»
6)
Το άρθρο 8 τροποποιείται ως εξής:
α)
στην παράγραφο 1, το πρώτο εδάφιο αντικαθίσταται από το ακόλουθο κείμενο:
«Οι ενδείξεις που προβλέπονται στο άρθρο 7 και στο άρθρο 10 παράγραφος 1 και παράγραφος 2 στοιχείο γ) του κανονισμού (ΕΟΚ) αριθ. 1907/90 τίθενται αντιστοίχως το αργότερο την ημέρα ταξινόμησης και την ημέρα συσκευασίας.»
β)
η παράγραφος 3 αντικαθίσταται από το ακόλουθο κείμενο:
«3. Οι διακριτικές ενδείξεις που τίθενται στα αυγά της κατηγορίας Α και στα αυγά που πληρούν τα κριτήρια που εφαρμόζονται στα αυγά της κατηγορίας Α, τα οποία διατίθενται στο εμπόριο ως “πλυμένα αυγά” ή “αυγά διατηρημένα με απλή ψύξη”, συνίστανται στα ακόλουθα:
α)
η διακριτική ένδειξη της κατηγορίας Α συνίσταται από ένα κύκλο ελάχιστης διαμέτρου 12 mm στο εσωτερικό του οποίου αναγράφεται η διακριτική ένδειξη της κατηγορίας βάρους με το ή τα γράμματα που αναφέρονται στο άρθρο 7 παράγραφος 1 του παρόντος κανονισμού, ελάχιστου ύψους 2 mm, για τα αυγά που διατίθενται στο εμπόριο ως αυγά κατηγορίας Α·
β)
η διακριτική ένδειξη “πλυμένα αυγά” συνίσταται από τη λέξη “gewassen” με γράμματα ύψους τουλάχιστον 2 mm, για τα αυγά που διατίθενται στο εμπόριο με την ονομασία “πλυμένα αυγά”, σύμφωνα με το άρθρο 5 παράγραφος 2·
γ)
η διακριτική ένδειξη “αυγά διατηρημένα με απλή ψύξη” συνίσταται από ισόπλευρο τρίγωνο πλευράς τουλάχιστον 10 mm, για τα αυγά που διατίθενται στο εμπόριο με την ονομασία “αυγά διατηρημένα με απλή ψύξη”, σύμφωνα με το άρθρο 5 παράγραφος 3·
δ)
ο διακριτικός αριθμός του παραγωγού συνίσταται από κωδικούς και γράμματα, ελάχιστου ύψους 2 mm, που προβλέπονται από την οδηγία 2002/4/ΕΚ·
ε)
ο αριθμός του κέντρου συσκευασίας, αποτελείται από γράμματα και αριθμητικά ψηφία ελάχιστου ύψους 2 mm·
στ)
οι ημερομηνίες, σημειώνονται με γράμματα και αριθμητικά ψηφία ελάχιστου ύψους 2 mm, σύμφωνα με τις ενδείξεις του παραρτήματος Ι, με την αναγραφή της ημέρας και του μήνα, όπως προβλέπεται στο άρθρο 9 του παρόντος κανονισμού.»
γ)
το δεύτερο εδάφιο της παραγράφου 4 απαλείφεται·
δ)
η παράγραφος 5 αντικαθίσταται από το ακόλουθο κείμενο:
«5. Όταν τα αυγά παραδίδονται από τον παραγωγό σε κέντρο συσκευασίας άλλου κράτους μέλους, τα αυγά σφραγίζονται με το διακριτικό αριθμό του παραγωγού, πριν εγκαταλείψουν τον τόπο παραγωγής.
Εντούτοις, εάν ο παραγωγός και το κέντρο συσκευασίας έχουν συνάψει σύμβαση παράδοσης η οποία προβλέπει αποκλειστικότητα για τις συναλλαγές που ανατίθενται υπεργολαβικά στο εν λόγω κράτος μέλος και την υποχρέωση πραγματοποίησης της σήμανσης, σύμφωνα με το παρόν άρθρο, το κράτος μέλος στο έδαφος του οποίου βρίσκεται η μονάδα παραγωγής και δύναται, μετά από αίτηση των οικονομικών με την εκ την προτέρων σύμφωνη γνώμη του κράτους μέλους στο οποίο βρίσκεται το κέντρο συσκευασίας φορέων, να παρεκκλίνει από την υποχρέωση αυτή. Σε μια τέτοια περίπτωση, η μεταφορά συνοδεύεται με επικυρωμένο αντίγραφο του πρωτοτύπου της σύμβασης. Οι ελεγκτικές αρχές που αναφέρονται στο άρθρο 29 παράγραφος 2 στοιχείο ε), ενημερώνονται για την παραχώρηση αυτής της παρέκκλισης.
Τα κράτη μέλη καθορίζουν την ελάχιστη διάρκεια της σύμβασης παράδοσης που αναφέρεται στο δεύτερο εδάφιο, η οποία δεν μπορεί να είναι μικρότερη από ένα μήνα.»
ε)
προστίθεται η ακόλουθη παράγραφος 6:
«6. Όταν αταξινόμητα αυγά μεταφέρονται από ένα κέντρο συσκευασίας σε ένα δεύτερο, τα αυγά σφραγίζονται με το διακριτικό αριθμό του παραγωγού, πριν εγκαταλείψουν το πρώτο κέντρο συσκευασίας.»
στ)
προστίθεται η ακόλουθη παράγραφος 7:
«7. Όταν τα αυγά παραδίδονται στη βιομηχανία και η σήμανση των αυγών δεν είναι υποχρεωτική λόγω του προορισμού τους για τη μεταποίηση, σε εφαρμογή του άρθρου 2 παράγραφος 2 στοιχεία α) και β) του κανονισμού (ΕΟΚ) αριθ. 1907/90, η απαλλαγή από τη σήμανση είναι δυνατή μόνον εάν η παράδοση των αυγών πραγματοποιείται:
-
από το συγκεκριμένο βιομήχανο με τη μορφή απευθείας συλλογής από τους παραδοσιακούς προμηθευτές,
-
με την πλήρη ευθύνη του βιομηχάνου, ο οποίος δεσμεύεται για το λόγο αυτό να χρησιμοποιήσει τα αυγά αποκλειστικά για τη μεταποίηση.
Στις περιπτώσεις που δεν αναφέρονται στο προηγούμενο εδάφιο, η σήμανση των αυγών πραγματοποιείται σύμφωνα με τις παραγράφους 3, 4 και 5.»
7)
Στο άρθρο 9, προστίθεται η ακόλουθη παράγραφος 5:
«5. Για τα αυγά που διατηρούνται με απλή ψύξη που προορίζονται για την πώληση στο λιανικό εμπόριο στα γαλλικά υπερπόντια διαμερίσματα, η ημερομηνία ελάχιστης διατηρησιμότητας δεν μπορεί να είναι πέραν της τεσσαρακοστής ημέρας μετά από την ημέρας της ωοτοκίας.»
8)
Στην παράγραφο 2 δεύτερο εδάφιο του άρθρου 11, η λέξη «40» αντικαθίσταται από τη λέξη «33».
9)
Στο άρθρο 12, η παράγραφος 3 αντικαθίσταται από το ακόλουθο κείμενο:
«3. Όταν ο εφοδιασμός σε αυγά του κέντρου συσκευασίας δεν πραγματοποιείται με κιβώτια, αλλά διασφαλίζεται από δικές του μονάδες παραγωγής που είναι εγκατεστημένες στον ίδιο χώρο, τα αυγά πρέπει να σφραγίζονται με την ημέρα ωοτοκίας την ίδια την ημέρα της ωοτοκίας.
Εντούτοις, όταν η ωοτοκία συμβαίνει σε μη εργάσιμες ημέρες, τα αυγά μπορούν να σφραγίζονται την αμέσως επόμενη εργάσιμη ημέρα μαζί με τα αυγά της ημέρας εκείνης, με αναγραφή της ημερομηνίας της πρώτης μη εργάσιμης ημέρας.»
10)
Το άρθρο 13 τροποποιείται ως εξής:
α)
στην παράγραφο 1, η πρώτη περίπτωση αντικαθίσταται από το ακόλουθο κείμενο:
«-
τους τρόπους εκτροφής οι οποίοι αναφέρονται στο άρθρο 7 και στο άρθρο 10 παράγραφος 1 του κανονισμού (ΕΟΚ) αριθ. 1907/90, μπορούν να χρησιμοποιούνται μόνο οι κωδικοί που εμφαίνονται στο σημείο 2.1 του παραρτήματος της οδηγίας 2002/4/ΕΚ και οι ενδείξεις του παραρτήματος ΙΙ του παρόντος κανονισμού, και τούτο υπό τον όρο ότι τηρούνται σε όλες τις περιπτώσεις, οι απαιτήσεις του παραρτήματος ΙΙΙ του παρόντος κανονισμού,»
β)
η παράγραφος 2 αντικαθίσταται από το ακόλουθο κείμενο:
«2. Η σημασία του διακριτικού αριθμού του παραγωγού εξηγείται χωριστά στην περίπτωση πωλήσεων αυγών χύμα ή πάνω στη συσκευασία στην περίπτωση συσκευασμένων αυγών.»
11)
Το άρθρο 16 τροποποιείται ως εξής:
α)
οι παράγραφοι 1 και 2 αντικαθίστανται από το ακόλουθο κείμενο:
«1. Τα αυγά της κατηγορίας “A”, εκτός από τα αυγά βιολογικής εκτροφής, εισαγόμενα από τη Νορβηγία καθώς και αυγά που προέρχονται από βιολογική εκτροφή εισαγόμενα σύμφωνα με το άρθρο 11 του κανονισμού (ΕΟΚ) αριθ. 2092/91, σφραγίζονται στη χώρα καταγωγής με το διακριτικό αριθμό του παραγωγού, με τους ίδιους όρους με εκείνους που προβλέπονται στο άρθρο 8 του παρόντος κανονισμού.
2. Τα αυγά της κατηγορίας “A” εισαγόμενα από τρίτες χώρες εκτός από αυτή που αναφέρεται στην παράγραφο 1, σφραγίζονται στη χώρα καταγωγής, με τρόπο ευκρινή και ευανάγνωστο, με την ένδειξη του κωδικού ISO της χώρας καταγωγής, του οποίου προηγείται η ακόλουθη ένδειξη: “προδιαγραφές εκτός ΕΕ -”.»
β)
στην παράγραφο 4, το πρώτο εδάφιο αντικαθίσταται από το ακόλουθο κείμενο:
«Η αναγραφή του τρόπου εκτροφής στις συσκευασίες αυγών της κατηγορίας “A”, με εξαίρεση τα αυγά βιολογικής εκτροφής που εισάγονται από την Νορβηγία και στις συσκευασίες των αυγών που προέρχονται από τη βιολογική εκτροφή που εισάγονται σύμφωνα με το άρθρο 11 του κανονισμού (ΕΟΚ) αριθ. 2092/91, γίνεται με τους ίδιους όρους με εκείνους που προβλέπονται στο άρθρο 13 του παρόντος κανονισμού.»
γ)
προστίθεται η ακόλουθη παράγραφος 6:
«6. Τα αυγά, εκτός αυτών της κατηγορίας A, που εισάγονται από τρίτες χώρες εξαιρούνται του σφραγίσματος. Ωστόσο, η παράδοση των αυγών αυτών στη βιομηχανία υπόκειται στον έλεγχο του τελικού προορισμού τους, σύμφωνα με τη διαδικασία που προβλέπεται στο άρθρο 296 του κανονισμού (ΕΚ) αριθ. 2454/93 της Επιτροπής (9), προκειμένου να μεταποιηθούν. Με την υπόθεση αυτή, το έγγραφο ελέγχου T5 περιλαμβάνει στη θέση 104 μία των ενδείξεων που εμφαίνονται στο παράρτημα V.
12)
Το άρθρο 24 τροποποιείται ως εξής:
α)
η παράγραφος 1 αντικαθίσταται από το ακόλουθο κείμενο:
«Οι παραγωγοί, τα κέντρα συσκευασίας, τα κέντρα συλλογής, οι γεωργικές βιομηχανίες, το χονδρικό εμπόριο αυγών και, σε περίπτωση εφαρμογής του άρθρου 14, οι παρασκευαστές και οι προμηθευτές τροφών υπόκεινται σε ελέγχους η συχνότητα των οποίων καθορίζεται από τις αρμόδιες υπηρεσίες με βάση μία ανάλυση κινδύνου η οποία θα λαμβάνει υπόψη της τουλάχιστον:
-
το αποτέλεσμα προηγουμένων ελέγχων,
-
την πολυπλοκότητα των κυκλωμάτων εμπορίας των αυγών,
-
την σπουδαιότητα του καταμερισμού στην μονάδα παραγωγής ή στη μονάδα συσκευασίας,
-
τη σπουδαιότητα των ποσοτήτων που παρήχθησαν ή υπέστησαν την πρώτη συσκευασία,
-
τις ουσιαστικές αλλαγές στη φύση των αυγών που παρήχθησαν ή υπέστησαν επεξεργασία ή/και στον τρόπο εμπορίας σε σχέση με προηγούμενα έτη.»
β)
η παράγραφος 2 αντικαθίσταται από το ακόλουθο κείμενο:
«Οι έλεγχοι διενεργούνται τακτικά και αιφνιδιαστικά σε όλες τις επιχειρήσεις. Οι μονάδες παραγωγής και τα κέντρα συσκευασίας, που πραγματοποιούν τη σήμανση που προβλέπεται στο άρθρο 12, υπόκεινται σε συχνότερες επιθεωρήσεις.»
13)
Το άρθρο 25 τροποποιείται ως εξής:
α)
στην παράγραφος 1 στοιχείο β), οι εισαγωγικοί όροι αντικαθίστανται από το ακόλουθο κείμενο:
«β)
τις πληροφορίες τις σχετικές με τον τρόπο διατροφής των ωοτόκων ορνίθων όταν στα αυγά της κατηγορίας Α και στις συσκευασίες τους υπάρχει η ένδειξη του τρόπου εκτροφής των ωοτόκων ορνίθων, περιλαμβάνοντας ανά εφαρμοζόμενο τρόπο διατροφής:»
β)
η παράγραφος 2 αντικαθίσταται από το ακόλουθο κείμενο:
«2. Εάν ο παραγωγός μαρκάρει ορισμένα αυγά με την ένδειξη της ημερομηνίας ωοτοκίας τους και άλλα αυγά χωρίς αυτή την ένδειξη, οι πληροφορίες που αναφέρονται στην παράγραφο 1 στοιχείο α) τρίτη, τέταρτη και πέμπτη περίπτωση, καταγράφονται χωριστά.»
14)
Στο άρθρο 26 παράγραφος 1 πρώτο εδάφιο, τα στοιχεία α) έως ε) αντικαθίστανται από το ακόλουθο κείμενο:
«α)
τις ποσότητες αταξινόμητων αυγών που παραλαμβάνουν, κατανεμημένες ανά παραγωγό, με το ονοματεπώνυμο, τη διεύθυνση και το διακριτικό αριθμό του παραγωγού, την ημερομηνία ή την περίοδο ωοτοκίας·
β)
μετά από ταξινόμηση των αυγών, τις ποσότητες ανά ποιότητα και κατηγορία βάρους·
γ)
τις ποσότητες ταξινομημένων αυγών και προερχομένων από άλλα κέντρα συσκευασίας αυγών που παραλαμβάνουν, σημειώνοντας τους διακριτικούς αριθμούς αυτών των κέντρων συσκευασίας, την ημερομηνία ελάχιστης διατηρησιμότητας των αυγών και την ταυτότητα των πωλητών·
δ)
τις ποσότητες αταξινόμητων αυγών που παραδίδουν σε άλλα κέντρα συσκευασίας, συμπεριλαμβανομένων των διακριτικών αριθμών αυτών των κέντρων και την ημερομηνία ωοτοκίας ή την περίοδο ωοτοκίας·
ε)
τον αριθμό ή/και το βάρος των παραδοθέντων αυγών, κατά ποιότητα και κατά κατηγορία βάρους, ημερομηνία συσκευασίας για τα αυγά της κατηγορίας Β ή ημερομηνία ελάχιστης διατηρησιμότητας, για τα αυγά της κατηγορίας Α, τα πλυμένα αυγά και τα αυγά τα διατηρημένα σε απλή ψύξη και κατά αγοραστή, με το ονοματεπώνυμο και τη διεύθυνση του τελευταίου.»
15)
Το άρθρο 27 αντικαθίσταται από το ακόλουθο κείμενο:
«Άρθρο 27
Καταχώριση από άλλους φορείς
1. Για τα αυγά που αναφέρονται στα άρθρα 13, 14 και 15, τα κέντρα συλλογής πρέπει να διαθέτουν αποδεικτικά στοιχεία για:
α)
τις ημερομηνίες συλλογής και τις συγκεντρωθείσες ποσότητες·
β)
το ονοματεπώνυμο, τη διεύθυνση και το διακριτικό αριθμό των παραγωγών·
γ)
τις ημερομηνίες και τις ποσότητες των αυγών που παραδόθηκαν στα αντίστοιχα κέντρα συσκευασίας.
Καταχωρίζουν χωριστά, ανά τρόπο εκτροφής, ανά τρόπο διατροφής και ανά ημέρα ποσότητες των αυγών που παραδίδουν στα κέντρα συσκευασίας, συμπεριλαμβάνοντας τους διακριτικούς αριθμούς των κέντρων αυτών και την ημερομηνία ωοτοκίας ή την περίοδο ωοτοκίας.
2. Για τα αυγά που αναφέρονται στα άρθρα 13, 14 και 15, οι χονδρέμποροι, συμπεριλαμβανομένων και των πωλητών οι οποίοι δεν υποβάλουν σε φυσικούς χειρισμούς τα αυγά, πρέπει να διαθέτουν αποδεικτικά στοιχεία για:
α)
τις ημερομηνίες και τις ποσότητες τόσο των αγορών όσο και των πωλήσεων·
β)
τα ονοματεπώνυμα και τις διευθύνσεις των προμηθευτών και των αγοραστών.
Επιπλέον, οι χονδρέμποροι, οι οποίοι υποβάλουν τα αυγά σε φυσικούς χειρισμούς πρέπει να καταγράφουν τα φυσικά αποθέματα σε εβδομαδιαία βάση.
3. Τα κέντρα συλλογής και οι χονδρέμποροι υποχρεούνται να διατηρούν κατά τη διάρκεια τουλάχιστον έξι μηνών τις καταχωρίσεις που αφορούν συναλλαγές αγορών και πωλήσεων και κατάσταση των αποθεμάτων.
Μπορούν, αντί να τηρούν μητρώα αγορών και πωλήσεων, να τηρούν φακέλους με τα τιμολόγια και τα δελτία παράδοσης, επί των οποίων αναγράφονται οι ενδείξεις των άρθρων 13, 14 και 15.
4. Οι παρασκευαστές και οι προμηθευτές τροφών τηρούν λογιστικά βιβλία για τις παραδόσεις που πραγματοποιούν στους παραγωγούς που αναφέρονται στο άρθρο 25 παράγραφος 1 στοιχείο β), αναφέροντας τη σύνθεση των τροφών αυτών.
Τα στοιχεία αυτά τα διατηρούν επί έξι τουλάχιστον μήνες μετά την παράδοση.
5. Οι γεωργικές βιομηχανίες, οι οποίες έχουν εγκριθεί σύμφωνα με την οδηγία 89/437/ΕΟΚ, διατηρούν κατά τη διάρκεια τουλάχιστον έξι μηνών, ανά ημερομηνία παραλαβής, κατάσταση όλων των παραδόσεων που έγιναν με δική τους μέριμνα, συμπληρωμένη με τις πληροφορίες που αναγράφονται στους περιέκτες και τις συσκευασίες, καθώς και κατάσταση των αποθεμάτων τους σε αυγά σε εβδομαδιαία βάση.
6. Όλα τα μητρώα, λογιστικά βιβλία και άλλες καταχωρίσεις που αναφέρονται στα άρθρα 25 και 26 και στο παρόν άρθρο, τίθενται στη διάθεση των αρμοδίων υπηρεσιών με την πρώτη ζήτηση.»
16)
Το άρθρο 29 τροποποιείται ως εξής:
α)
η παράγραφος 2 τροποποιείται ως εξής:
i)
το στοιχείο β) αντικαθίσταται από το ακόλουθο κείμενο:
«β)
τον κατάλογο των εγκεκριμένων κέντρων συσκευασίας σύμφωνα με το άρθρο 4, στον οποίο εμφαίνονται το ονοματεπώνυμο, η διεύθυνση και ο διακριτικός αριθμός καθενός από αυτά, προσδιορίζοντας ποια κέντρα έχουν άδεια σε εφαρμογή του άρθρου 6 παράγραφος 4 του κανονισμού (ΕΟΚ) αριθ. 1907/90·»
ii)
το στοιχείο γ) αντικαθίσταται από το ακόλουθο κείμενο:
«γ)
τις μεθόδους ελέγχου που χρησιμοποιούνται για τις ανάγκες εφαρμογής των διατάξεων των άρθρων 12, 13, 14, 15, 16 και 24 του παρόντος κανονισμού·»
iii)
προστίθεται το ακόλουθο στοιχείο ζ):
«ζ)
την πρόθεσή τους να εφαρμόσουν ή όχι την παρέκκλιση που προβλέπεται στο άρθρο 8 παράγραφος 5, με, ενδεχομένως, τα εφαρμοζόμενα μέτρα για την εφαρμογή της εν λόγω παρέκκλισης.»
β)
στην παράγραφο 3, το δεύτερο εδάφιο αντικαθίσταται από το ακόλουθο κείμενο:
«Κάθε τροποποίηση των καταλόγων, των μεθόδων ελέγχου και των τεχνικών μέτρων που αναφέρονται στην παράγραφο 2 κοινοποιείται στην Επιτροπή, ηλεκτρονικώς, το αργότερο την 1η Απριλίου κάθε έτους.»
17)
Στο πρώτο εδάφιο των στοιχείων α) και β) της παραγράφου 1 του παραρτήματος ΙΙΙ, απαλείφεται το ακόλουθο τμήμα της φράσης:
«, αρχής γενομένης από τις ημερομηνίες που προβλέπονται στο εν λόγω άρθρο,»
18)
Στη στήλη 2 του παραρτήματος II, προστίθενται οι ακόλουθοι ελληνικοί όροι:
«α)
ή αυγά στρωμνής
β)
ή στρωμνής».
19)
Στο παράρτημα ΙΙΙ, οι παράγραφοι 2 και 3 αντικαθίστανται από το ακόλουθο κείμενο:
«2.
Έως τις 31 Δεκεμβρίου 2006, οι απαιτήσεις του άρθρου 4 παράγραφος 1 της οδηγίας 1999/74/ΕΚ που αναφέρονται στο σημείο 1 του παρόντος παραρτήματος δεν εφαρμόζονται στις πτηνοτροφικές εγκαταστάσεις που έχουν κτιστεί, ξανακτισθεί ή τεθεί σε υπηρεσία για πρώτη φορά πριν από την 1η Ιανουαρίου 2002 και οι οποίες δεν έχουν ακόμη συμμορφωθεί προς την οδηγία αυτή, σύμφωνα με το άρθρο 4 παράγραφος 2.
Στην περίπτωση αυτή, με την επιφύλαξη των παρεκκλίσεων που μπορούν να παραχωρήσουν τα κράτη μέλη όσον αφορά την πυκνότητα των ζώων, σύμφωνα με το άρθρο 4 παράγραφος 1 σημείο 4 της εν λόγω οδηγίας, οι σχετικές εγκαταστάσεις πρέπει να τηρούν τις ακόλουθες ελάχιστες απαιτήσεις:
α)
για τα συστήματα εκτροφής που επιτρέπουν στις ωοτόκους όρνιθες να μετακινούνται ελεύθερα μεταξύ των διαφόρων επιπέδων των εσωτερικών εγκαταστάσεων κτιρίων:
-
οι εγκαταστάσεις είναι εξοπλισμένες με κούρνιες επαρκούς μήκους ώστε κάθε όρνιθα να διαθέτει σε αυτές διάστημα τουλάχιστον 15 cm,
-
η πυκνότητα του πληθυσμού να μην υπερβαίνει τις 25 όρνιθες ανά m2 επιφανείας εδάφους που είναι προσβάσιμο στις όρνιθες·
β)
για τα συστήματα τροφής που δεν επιτρέπουν στις ωοτόκους όρνιθες να μετακινούνται ελεύθερα μεταξύ των διαφόρων επιπέδων των εσωτερικών εγκαταστάσεων των κτιρίων:
-
η πυκνότητα πληθυσμού δεν θα υπερβαίνει τις επτά όρνιθες ανά m2 επιφανείας εδάφους προσιτού στις όρνιθες,
-
ένα τρίτο τουλάχιστον της ίδιας αυτής επιφανείας καλύπτεται από στρωμνή όπως άχυρο, ροκανίδι, άμμος ή τύρφη,
-
ένα επαρκές μέρος της προσιτής στις όρνιθες επιφάνειας προορίζεται για τη συλλογή των απεκκρίσεων των ζώων·
γ)
για τα συστήματα εκτροφής που επιτρέπουν στις ωοτόκους όρνιθες να έχουν πρόσβαση σε εξωτερικούς χώρους:
-
το εσωτερικό των κτιρίων πληροί τους όρους που αναφέρθηκαν στα στοιχεία α) ή β),
-
οι όρνιθες έχουν τη δυνατότητα να βόσκουν αδιάκοπα στο ύπαιθρο κατά τη διάρκεια της ημέρας, εκτός περιπτώσεων προσωρινών περιορισμών που επιβάλλονται από τις κτηνιατρικές αρχές,
-
ο υπαίθριος χώρος που διατίθεται για τις όρνιθες καλύπτεται, στο μεγαλύτερο μέρος του, με βλάστηση και δεν χρησιμοποιείται για άλλους σκοπούς παρά μόνο για οπωρώνες, αραιό δάσος και βοσκοτόπους, με έγκριση των αρμοδίων αρχών για την τελευταία αυτή χρήση,
-
η έκταση του υπαιθρίου χώρου πρέπει να ενδείκνυται για την πυκνότητα των κατεχομένων ορνίθων και για τη φύση του εδάφους, και η πυκνότητα ζώων δεν μπορεί σε καμία στιγμή να υπερβαίνει τις 2 500 όρνιθες ανά εκτάριο διαθέσιμης επιφάνειας ή μία όρνιθα ανά 4 m2· εντούτοις, όταν υπάρχει ελάχιστη διαθέσιμη επιφάνεια 10 m2 ανά όρνιθα, εφαρμόζεται η εκ περιτροπής πρακτική και οι όρνιθες έχουν όλο το χώρο στη διάθεσή τους καθ' όλη τη διάρκεια της ζωής στον ορνιθώνα, κάθε περίφρακτος χώρος που χρησιμοποιείται πρέπει ανά πάσα στιγμή να εγγυάται τουλάχιστον 2,5 m2 ανά όρνιθα,
-
οι εξωτερικοί χώροι δεν επιτρέπεται να εκτείνονται πέραν μιας ακτίνας 150 μέτρων από την καταπακτή εξόδου πλησιέστερου κτιρίου· εντούτοις, επιτρέπεται επέκταση μέχρι 350 μέτρα από την καταπακτή εξόδου του πλησιέστερου κτιρίου υπό τον όρο ότι υπάρχουν αρκετά προστατευτικά υπόστεγα και ποτίστρες κατά την έννοια της ως άνω διάταξης, κατανεμημένα ομοιόμορφα σε ολόκληρη την έκταση του εξωτερικού χώρου με τέσσερα τουλάχιστον υπόστεγα ανά εκτάριο.
3.
Τα κράτη μέλη δύνανται να επιτρέψουν παρεκκλίσεις από την παράγραφο 1 στοιχεία α) και β) για τις εγκαταστάσεις τουλάχιστον 350 ωοτόκων ορνίθων ή εκτροφές ωοτόκων ορνίθων αναπαραγωγής όσον αφορά τις υποχρεώσεις που αναφέρονται στο άρθρο 4 παράγραφος 1 σημείο 1 στοιχείο δ) δεύτερη φράση και σημείο 1 στοιχείο ε) της οδηγίας 1999/74/ΕΚ για τις όρνιθες που εκτρέφονται στο ύπαιθρο, από το άρθρο 4 παράγραφος 1 σημείο 2, καθώς και από το άρθρο 4 παράγραφος 1 σημείο 3 στοιχείο α) σημείο i) και σημείο 3 στοιχείο β) σημείο i), της εν λόγω οδηγίας.»
20)
Προστίθεται το ακόλουθο παράρτημα V:
«ΠΑΡΑΡΤΗΜΑ V
Ενδείξεις που αναφέρονται στο άρθρο 16 παράγραφος 6
- στην ισπανική: huevos destinados exclusivamente a la transformación, de conformidad con lo dispuesto en el apartado 6 del artículo 16 del Reglamento (CE) no 2295/2003.
- στην τσεχική: vejce určená výhradně ke zpracování v souladu s čl. 16, odst. 6 Nařízení (ES) č. 2295/2003.
- στη δανική: æg, der udelukkende er bestemt til forarbejdning, jf. artikel 16, stk. 6, i forordning (EF) nr. 2295/2003.
- στη γερμανική: Eier ausschließlich bestimmt zur Verarbeitung gemäß Artikel 16 Absatz 6 der Verordnung (EG) Nr. 2295/2003.
- στην εσθονική: eranditult ümbertöötlemisele kuuluvad munad, vastavalt määruse (EÜ) nr 2295/2003 artikli 16 lõikele 6.
- στην ελληνική: αυγά που προορίζονται αποκλειστικά για την μεταποίησή τους σε υποπροϊόντα των αυγών που αναφέρονται στο παράρτημα Ι της συνθήκης, σύμφωνα με το άρθρο 16, παράγραφος 6 του κανονισμού (ΕΚ) αριθ. 2295/2003.
- στην αγγλική: eggs intended exclusively for processing in accordance with Article 16(6) of Regulation (EC) No 2295/2003.
- στη γαλλική: œufs destinés exclusivement à la transformation, conformément à l’article 16, paragraphe 6 du règlement (CE) no 2295/2003.
- στην ιταλική: uova destinate esclusivamente alla trasformazione, in conformità dell’articolo 16, paragrafo 6, del regolamento (CE) n. 2295/2003.
- στη λεττονική: olas, kas paredzētas tikai pārstrādei, saskaņā ar regulas (ΕΚ) Nr. 2295/2003 16. panta 6. punktu.
- στη λιθουανική: tik perdirbti skirti kiaušiniai, atitinkantys Reglamento (EB) Nr. 2295/2003 16 straipsnio 6 dalies reikalavimus.
- στην ουγγρική: A 2295/2003/ΕΚ rendelet 16. cikke (6) bekezdésének megfelelően kizárólag feldolgozásra szánt tojás.
- στη μαλτέζικη: bajd destinat esklussivament għall-konverżjoni, f’konformità ma’ l-Artikolu 16, Paragrafu 6 tar-Regolament (KE) Nru 2295/2003.
- στην ολλανδική: eieren die uitsluitend bestemd zijn voor verwerking, overeenkomstig artikel 16, lid 6, van Verordening (EG) nr. 2295/2003.
- στην πολωνική: jaja przeznaczone wyłącznie dla przetwórstwa, zgodnie z artykułem 16, paragraf 6 rozporządzenia (WE) nr 2295/2003.
- στην πορτογαλική: ovos destinados exclusivamente à transformação, em conformidade com o n.o 6 do artigo 16.o do Regulamento (CE) n.o 2295/2003.
- στη σλοβακική: vajcia určené výhradne na spracovanie podľa článku 16, odsek 6 nariadenia (ES) č. 2295/2003.
- στη σλοβένικη: jajca namenjena izključno predelavi, v skladu s 6. odstavkom 16. čelna uredbe (CE) št. 2295/2003.
- στη φινλανδική: Yksinomaan jalostettaviksi tarkoitettuja munia asetuksen (EY) N:o 2295/2003 16 artiklan 6 kohdan mukaisesti.
- στη σουηδική: Ägg uteslutande avsedda för bearbetning, i enlighet med artikel 16.6 i förordning (EG) nr 2295/2003.»
21)
Το παράρτημα V γίνεται παράρτημα VI.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Αυγούστου 2004.

Labels: 7
3
17